11 Lebaka lengwe la go bo re itse gore Jesu o tsositswe mo baswing ke gore o tsositswe “go ya ka Dikwalo.” Lefoko la Modimo le ne le boleletse pele gore o tla tsosiwa. Ka sekai, Dafide o ne a kwala gore “yo o ikanyegang” go ba gaisa botlhe ba Modimo o ne a ka se tlogelelwe ruri mo Lebitleng. (Bala Pesalema 16:10.) Ka letsatsi la Pentekosete ya 33 C.E., moaposetoloi Petere o ne a bua jaana a tlhalosa gore boporofeti joo bo ne bo bua ka Jesu: “[Dafide] o ne a bona go sa le pele a ba a bua kaga tsogo ya ga Keresete, gore o ne a sa latlhwa mo Hadese le gone nama ya gagwe e ne ya se ka ya bola.”—Dit. 2:23-27, 31. Gone ke boammaaruri gore ga re ka ke ra itse sengwe le sengwe ka Modimo. Re ka lebelela seno ka gonne dikakanyo le ditsela tsa gagwe di kwa godimo ga tsa rona.—Moreri 3:11; Isaia 55:8, 9.